Жәабранмза 6 рзы Аҧсны Аҳәынҭқарра Ахада инапынҵақәа назыгӡо Валери Бганба Алада Уаҧстәыла Ареспублика Ахада Анатоли Бибилов Имшира идиныҳәалеит.
Адныҳәалараҟны иҳәоуп:
«Ҳаҭыр зқәу Анатоли Илиа-иҧа!
Гәык-ҧсыкала ишәыдысныҳәалоит шәиубилеи.
Хамеигӡарада Аҧсадгьыл амаҵураҟны Шәара шәхы иашәырхәо шәдыррақәа, шәҧышәа, шәыпрофессионализм ҿырҧшы бзианы иҟоуп игыло абиҧарақәа рзы.
Агәра згоит наҟ-ааҟ ҳажәларқәа реизҳазыҕьара хықәкыс измоу, аиашьара зыбжьоу ҳтәылақәа реимадара есааира амҽхак шыҭбаахало, аҧхьаҟагьы ҩ-ганктәи аусеицура арҕәҕәара ишацхраауа.
Ҳаҭыр зқәу Анатоли Илиа-иҧа, азин сышәҭозар, ишәзеиҕьасшьар сҭахуп агәабзиара, аихьӡарақәа аҭакҧхықәра ду зцу аҳәынҭқарратә маҵзураҟны».